Падчас фінальнага пітчу пытанні задаюць усім членам каманды. Распытваюць пра тэхнічныя дэталі, шукаюць слабыя месцы. Выдатна, калі каманда правяла хаця б мінімальнае тэсціраванне свайго прадукту — дала іншым удзельнікам хакатону папрацаваць са сваім прадуктам і сабрала іх водгукі. На іх аснове можна скласці план дапрацоўкі праграмы ці дадатку. Дамовы з партнёрамі таксама будуць плюсам. Важна паказаць перспектывы развіцця праекта, бо журы хоча быць упэўненым, што каманда ведае, як дзейнічаць далей.